《云庵生日空印设供作偈福严南台万寿三老与焉次韵》
宋代·释德洪

不见丛林老陕西，铁牛生得石牛儿。泐潭扑面红尘起，四海禅牛满地疑。

沩山作人热心肺，冷处著火人方知。龙山说偈聊戏耳，万象惊叫天魔悲。

三生大士视云汉，和倡四座知为谁。南台拱读万寿笑，生机妙语皆临时。

诸方传诵著精彩，不是龙山唱和诗。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。